Okirat száma: 198-7/2016.

Alapító okirat
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Játékvár Óvoda és Bölcsőde alapító okiratát a következők szerint adom ki:

**A költségvetési szerv
megnevezése, székhelye, telephelye**

* 1. A költségvetési szerv
		1. megnevezése: Játékvár Óvoda és Bölcsőde
	2. A költségvetési szerv
		1. székhelye: 5435 Martfű, Munkácsy út 79.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Játékvár Óvoda és Bölcsőde Kossuth úti tagóvoda | 5435 Martfű, Kossuth út 22-24. |
| 2 | Játékvár Óvoda és Bölcsőde Május 1. úti tagóvoda | 5435 Martfű, Május 1. út 19. |
| 3 | Játékvár Óvoda és Bölcsőde Bölcsődei intézményegysége | 5435 Martfű, Bata utca 4/a |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2004. 01. 01.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Martfű Város Önkormányzatának Képviselő-testülete
		2. székhelye: 5435 Martfű, Szent István tér 1.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Martfű Város Önkormányzatának Képviselő-testülete
		2. székhelye: 5435 Martfű, Szent István tér 1.
	2. A költségvetési szerv fenntartójának
		1. megnevezése: Martfű Város Önkormányzatának Képviselő-testülete
		2. székhelye: 5435 Martfű, Szent István tér 1.
3. **A költségvetési szerv tevékenysége**
	1. A költségvetési szerv közfeladata:

A nemzeti köznevelésről szóló 2011. évi CXC. törvény alapján 3-7 éves korú gyermekek nevelése, valamint a gyermekek védelméről és a gyámügyi igazgatásról szóló 1997. évi XXXI. tv. alapján a 3 éven aluli gyermekek napközbeni ellátása, gondozása, nevelése

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | óvodai nevelés |

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működési feladatai |
| 4 | 104031 | Gyermekek bölcsődei ellátása |

* 1. A költségvetési szerv illetékessége, működési területe:

Óvodai ellátás és nevelés esetén Martfű Város közigazgatási területe és vonzáskörzete

Bölcsődei ellátás eseténMartfű Város közigazgatási területe és vonzáskörzete

1. **A költségvetési szerv szervezete és működése**
	1. A költségvetési szerv vezetőjének megbízási rendje:

Martfű Város Önkormányzata Képviselő-testülete a helyi Önkormányzatokról szóló 1990. évi LXV. tv. 10.§(1) bekezdés, a közalkalmazottak jogállásáról szóló 1992. évi XXXIII. tv. 23.§ alapján. A költségvetési szerv vezetőjét a képviselő-testület nevezi ki és menti fel 5 év, határozott időtartamra. Az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti | Közalkalmazottak jogállásáról szóló 2012. évi XXXIII. tv. |
| 2 | munkaviszony | Munka Törvénykönyvéről szóló 2012. évi I. tv. |

1. **A köznevelési intézményre vonatkozó rendelkezések**
	1. A köznevelési intézmény

6.1.1. típusa: Óvoda – 3-7 éves gyermekek nevelését ellátó nevelési-oktatási intézmény

 Bölcsőde – 3 éven aluli gyermekek gondozása, nevelése

 gyermekjóléti alapellátás – gyermekek napközbeni ellátása

6.1.2. alapfeladatának jogszabály szerinti megnevezése:

Az óvoda a gyermek 3 éves korától a tankötelezettség kezdetéig nevelő intézmény.

Az óvodai nevelés feladata az óvodáskorú gyermek testi és lelki szükségleteinek kielégítése. Ezen belül:

- az egészséges életmód alakítása,

- az érzelmi nevelés és a szocializáció biztosítása,

- az anyanyelvi-, értelmi fejlesztés és nevelés megva- lósítása

- intézményi étkeztetés biztosítása.

A bölcsőde a gyermekek napközbeni ellátását biztosító gyermekjóléti alapellátás. A 3 éven aluli gyermekek gondozása, nevelése, harmonikus testi, szellemi fejlődésének elősegítése az életkori és egyéni sajátosságok figyelembevételével. A családban nevelkedő gyermekek nappali felügyelete, gondozása, nevelése, étkeztetése napközbeni ellátás keretében.

**Az intézmény óvodái sajátos nevelési igényű gyermekeket is fogadnak.**

**A sajátos nevelési igényű gyermekek közül azon különleges bánásmódot igénylő gyermekek ellátására vállalkoznak, aki a szakértői bizottság szakértői véleménye alapján**

* autizmus spektrum zavarral küzd
* beszédfogyatékos
* mozgásszervi fogyatékos
* enyhén értelmi fogyatékos

Ezen kategóriákon belül ellátásra kerülnek az

***Általános és specifikus tanulási zavarok (részképesség zavarok)***

* nem meghatározott zavar BNO F 81.9

 (tanulási ismeretek elsajátítási nehézsége)

***Az aktivitás szabályozás és a figyelem zavarai***

* aktivitás- és figyelemzavar BNO F 90.0
* hiperkinetikus magatartászavar BNO F 90.1

***Beszédfogyatékosság***

Ezen kategórián belül ellátásra kerülnek azok az ép intellektusú és ép hallású gyermekek, akik az alábbi tünetekkel rendelkeznek:

* a hangképzés zavarai (diszfónia)
* a beszéd- és a nyelvi fejlődés zavarai (megkésett beszédfejlődés, diszfázia, beszédészlelés és beszédmegértés zavara)
* dyslalia (pöszeség)
* orrhangzós beszéd
* a beszédfolyamatosság zavarai (dadogás, hadarás)
* ezek halmozott előfordulása (pl. komplex nyelvi fejlődési zavar, akadályozott beszédfejlődés)

***Mozgásszervi fogyatékosság***

Ezen kategórián belül ellátásra kerülnek azok a mozgásszervi fogyatékos, ép intellektusú, önállóan közlekedő tanulók, akik szakértői véleménnyel rendelkeznek azon mozgásos tünetcsoportok esetén

1. melyek elsősorban ortopédiai elváltozások,
2. járási rendellenességek,
3. alsó végtag veleszületett rövidülése

***Enyhén értelmi fogyatékosság***

Az enyhén értelmi fogyatékos gyermek fejlesztésében meghatározó a nem fogyatékos óvodás korúakkal történő együttnevelés. A spontán tanulást, a társakkal való együttműködést, a kommunikáció fejlődését segítik azok az élmények, tapasztalatok és minták, amelyeket a gyermek a kortárscsoportban megél. Az integrált óvodai nevelés keretében szükség szerint gondoskodni kell a folyamatos gyógypedagógiai megsegítésről.

6.1.3. gazdálkodásával összefüggő jogosítványok:

A költségvetési szerv önálló költségvetéssel nem rendelkezik, költségvetését Martfű Város Önkormányzatának költségvetése tartalmazza. Gazdálkodási feladatait a Martfűi Polgármesteri Hivatal /5435 Martfű, Szent István tér 1./ látja el.

* 1. A köznevelési intézmény tagintézménye(i):

|  |  |  |
| --- | --- | --- |
|  | tagintézmény megnevezése | tagintézmény címe |
| 1 | Játékvár Óvoda és Bölcsőde Kossuth úti tagóvoda | 5435 Martfű, Kossuth út 22-24. |
| 2 | Játékvár Óvoda és Bölcsőde Május 1. úti tagóvoda | 5435 Martfű, Május 1. út 19. |

* 1. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | Játékvár Óvoda és Bölcsőde Munkácsy úti Óvoda | székhely | 75 fő |
| 2 | Játékvár Óvoda és Bölcsőde Kossuth úti Tagóvodája | tagintézmény | 75 fő |
| 3 | Játékvár Óvoda és Bölcsőde Május 1. úti Tagóvodája | tagintézmény | 40 |
| 4 | Játékvár Óvoda és Bölcsőde Bölcsődei intézményegysége | intézményegység | 34 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Martfű, Martos Flóra út 2. | 349/14 | használati jog | óvoda |
| 2 | Martfű, Május 1 út 19. | 808/5 | használati jog | óvoda |
| 3 | Martfű, Kossuth út 22. | 179 | használati jog | óvoda |
| 4 | Martfű, Kossuth út 24. | 182 | használati jog | óvoda |
| 5 | Martfű, Bata utca 4/a. | 806/2/A | használati jog | bölcsőde |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. július 17. napján kelt, 128/2014.(VII.17.) Ö. határozat okiratszámú alapító okiratot visszavonom.

Kelt: Martfű, 2016. február 25.

P.H.

Dr Papp Antal polgármester